PPKE BTK

**PÁZMÁNY SZENIOR EGYETEM**

2019 tavaszi szemeszter

**Terek, tájak, helyszínek 2.**

**Az irodalom topográfiája**

*Tudományág:* irodalomtudomány

Az irodalmi és a bölcseleti művek kezdettől fogva arról tanúskodnak, hogy a mindenkori ember gondolkodása mélyen térbe ágyazott. Az egyes kultúrák önláttatását mindig is erőteljes térvonatkozású motívumok, szerkezetek és témák alakították. A tér ugyanis nem csupán elvont természettudományos probléma, hanem társadalmi, pszichológiai és nem utolsósorban művészi konstrukció, amelyben a legkülönfélébb emberi érzetek és élmények, valamint meggyőződések jelenítődnek meg. Ilyen értelemben a térről való beszéd egyúttal kikerülhetetlenül az azt alakító, használó, benne élő emberről való beszéd is. A több félévre tervezett, kronológiai rendet követő előadássorozat az irodalom- és kultúrtörténet kiemelkedően fontos szövegeiben az emberi lét helyszíneit, az ember és a táj közötti kapcsolatot, azaz a saját világunkhoz fűződő valós és képzeletbeli viszonyunkat kívánja megvizsgálni.

Az előadások **csütörtöki** napokon 17 órakor kezdődnek és 18.30-kor fejeződnek be.

|  |  |  |
| --- | --- | --- |
| **Dátum** | **A kurzus előadásai** | **Előadó** |
| Febr. 14. | "Szomjúhozd a tudást!" – az oktatás terei Rabelais *Gargantua és Pantagruel* című műveiben | Dr. Gulyás Adrienn |
| Febr. 21. | "La Mancha egyik falujában – a nevét nem is akarom említeni…"Cervantes: *Don Quijote* – egy kóbor lovag vándorútja térben és időben | Dr. Bakucz Dóra |
| Febr. 28. | "Színház az egész világ" – A reneszánsz angol színház terei (Shakespeare) | Dr. Földváry Kinga |
| Márc. 7. | Európa és Amerika között – Abbé Prévost labirintusregénye: *Manon Lescaut*  | Dr. Ádám Anikó |
| Márc. 14. | "Terra nullius" – A lakatlan sziget a XVIII. századi angol irodalomban (Robinson Crusoe) | Dr. Földváry Kinga |
| Márc. 21. | **"Ismered a citromok honát...?" Külső és benső utak és tájak a Goethe-kor regényeiben** | Dr. Lindner Henriett |
| Márc. 28. | **"**Végre fölért a magas hegycsúcsra, amelyen át kellett haladnia, hogy eljusson a magányos völgybe**"** A tér változatai és perspektívái Stendhal *Vörös és fekete* című regényében | Dr. Kiczenko Judit |
| Ápr. 4. | Gótikus terek a francia romantikában – Francois-René de Chateaubriand és Victor Hugo | Dr. Ádám Anikó  |
| Ápr. 11. | "Az én házam az én váram" – Variációk angol kastélyra (Jane Austen) | Dr. Földváry Kinga |
| Máj. 9. | **Tükör, távcső, kaleidoszkóp. Optikai térérzékelés és Hoffmann meséi** | Dr. Lindner Henriett |
| Máj. 16. | "No, sok könny ömlött a búcsúnál Moszkvában?"A főváros, a vidék és a táj metaforikája Tolsztoj és Csehov műveiben | Dr. Kiczenko Judit |